google/wiki40b huggingface dataset:
Metal Commando Attack

Metal Commando Attack er et samlealbum med Infernö, utgitt i 2007.
Elista

Elista (russisk: Элиста́, kalmykisk: Элст – Elst) er hovedstad i Republikken Kalmykia i Russland. Den ligger 1200 km sør-sørøst for Moskva. Innbyggertall: 103 300 (est. 2005), 104 254 (folketelling 2002).
Byen er kjent som et meget viktig sentrum innen sjakk. Store turneringer har vært avholdt i byen.

Historie

Elista ble grunnlagt i 1865 som en mindre bosetning. I november 1920 ble Elista administrativt senter for Den kalmykiske autonome oblast. Innen tidlig på 1930-tallet var Elista forvandlet til en liten by ettersom kollektiviseringspolitikken til Josef Stalin tvang mange kalmyker til å oppgi sin tradisjonelle nomadiske livsstil til fordel for en fastboende og urban livsstil. I oktober 1935 ble Elista utnevnt som hovedstad i Den kalmykiske ASSR.
27. desember 1943, ble Den kalmykiske ASSR oppløst, og republikkens befolkning av etniske kalmyker ble tvangsdeportert til Sibir. Russere ble fraktet til Elista for å gjenbefolke byen, og navnet ble endret til Stepnoj (russisk: Степно́й). Byen het Stepnoj til 1957, da de overlevende etter deportasjonene ble tillatt å returnere fra sitt eksil.

Severdigheter

Etter 1991 har byen vært karakterisert av det sakte forfallet til Sovjet-bygde institusjoner, og de store byggeprosjektene igangsatt av republikkens millionær-president Kirsan Iljumzjinov.
Byens sentrum har mange renoverte offentlige parker sentrert rundt hovedtorget, med statuer av både Lenin og Buddha. Øst for byen ligger «Olympialandsbyen» fra den 33. Sjakkolympiaden i 1998, lokalt kjent som «Sjakkbyen». Stedet har blant annet et utmerket museum av kalmykisk buddhistisk kunst, og den brukes også fra tid til annen som konferansesenter. 
Under sitt besøk i 1998, valgte Dalai Lama et sted vest for bysenteret for byggingen av et nytt buddhisttempel for byens innbyggere. Det ble åpnet i desember 2005.

Næringsliv

Byen fungerer som forvaltnings-, utdannings- og handelssentrum. Industrielt er bare næringsmiddelbearbeiding av betydning.

Transport

Elista har en mindre regional lufthavn, med ruter til Moskva og byer i Russlands sørlige region. 
Det går jernbanelinje fra Elista sørover til Stavropol, og veiforbindelser til Volgograd og Astrakhan.
Cinemex

Cinemex er en meksikansk kinokjede. Den ble etablert i Mexico by i 1993. Kjeden har 2361 saler fordelt på 271 kinoer i Mexico (per 2014).
Cinemex' slagord er «La magia del cine» («kinoens magi»).
Bat Masterson

Biografi

Hans far ble født i Canada av en irsk familie og han var det andre barnet i en familie på fem brødre og to søstre. I slutten av tenårene, forlot han og de to brødrene Ed og James, familiens gård for å bli bisonjegere. Masterson tok del i slaget ved Adobe Walls i Texas, der han drepte indianere fra Comanchestammen. Hans første skuddveksling fant sted i 1876 i Texas da han ble angrepet av en annen mann, angivelig på grunn av en jente. Den andre mannen døde senere av skuddskadene, og Masterson ble skutt i bekkenet, men overlevde. Historien om at han måtte bruke stokk resten av livet ble foreviget av en TV-serie om hans liv.
Masterson tjenestegjorde som stedfortredende sheriff sammen med Wyatt Earp, før han ble valgt til sheriff i Ford County i Kansas. Som sheriff fikk han anerkjennelse for å fange fire banditter. I 1883 var han med i en ublodig konflikt som senere ble kjent som Dodge City-krigen. Masterson giftet seg med skuespiller Emma Walters, den 21. november 1891, som han hadde møtte i Denver. Masterson jobbet også som forfatter, redaktør og spaltist. Hans karriere som forfatter startet i 1883 og endte da han døde 67 år gammel i oktober 1921, i New York City. Han kollapset ved skrivebordet sitt av et hjerteinfarkt etter å ha skrevet sin siste spalte for New York Morning Telegraph.
Skebokvarn

Skebokvarn er et svensk tettsted i Flen kommune i Södermanlands län i Södermanland. Fram til 2005 var Nye et tettsted, og hadde da 218 innbyggere, men i 2010 var innbyggertallet sunket under 200, som er grensen for å regnes som tettsted i Sverige.
Myscelus

Utseende

Middelsstore (vingespenn 40-50 millimeter), brunlige smygere. Vingenes overside er brungul til svart med noen lyse, delvis gjennomsiktige flekker på forvingen, undersiden gjerne litt lysere. Bakvingen har mer eller mindre tydelige, mørke tverrbånd og en nokså ujevn ytterkant.
Både de rødlige larvene og puppene er sterkt hårete.

Levevis

Artene lever i regnskog og tåkeskog, larvene lever på planteslektene Guarea og Trichilia i mahognifamilien. De voksne sommerfuglene besøker gjerne blomster og drikker også mineralholdig vann fra bakken.

Utbredelse

Artene er utbredt i Mellom- og Sør-Amerika, fra Mexico til det nordlige Argentina.
Langsundforbindelsen

Langsundforbindelsen er en vedtatt undersjøisk veitunnel under Langsundet mellom Ringvassøya og Reinøya i Karlsøy kommune i Troms. Byggestart var planlagt til desember 2014, men er forsinket, og planen var 2018 å ha byggestart 2020. Den er planlagt til å bli en del av fylkesvei 863.
US Open 2005 (tennis)

US Open 2005 ble arrangert for 124 gang og ble spilt i perioden 29. august til 11. september. US Open er en Grand Slam-turnering i tennis. Singleturneringen for herrer ble vunnet av Roger Federer fra Sveits og dametittelen av Kim Clijsters fra Belgia. Tvillingene Bob og Mike Bryan vant herredoublen og damedoublen ble vunnet av Lisa Raymond og Samantha Stosur. Daniela Hantuchová og Mahesh Bhupathi vant mixeddoubleturneringen.
Chongren

Chongren (kinesisk: 崇仁县; pinyin:  Chóngrén Xiàn) er et fylke i provinsen Jiangxi i Folkerepublikken Kina. Det ligger i byprefekturet Fuzhou.
Befolkningen var på 304 806 innbyggere i 1999.
Alessandro Cagliostro

Liv og virke

Cagliòstro skal ha studert alkymi. Han reiste til Hellas, Egypt, Persia og Arabia. 
I 1768 giftet han seg i Roma med Lorenza Feliciani. Paret reiste deretter rundt i Europa. De benyttet forskjellige navn, fra 1776 kalte han seg Alessandro Cagliòstro. I London grunnla han i 1776 en frimurerorden med seg selv som overhode. På sine reiser til europeiske byer solgte han alkymistiske midler, virket som spåmann og helbreder. Han fikk innpass i de fremste sosiale sirkler i Paris, der han holdt seanser for sosieteten. Han fikk imidlertid problemer med øvrigheten og ble innblandet i halsbåndprosessen gjennom sitt vennskap med kardinal de Rohan. Han tilbrakte ni måneder i fengsel før han ble utvist fra Frankrike. 
I 1789 ble Cagliòstro arrestert i Roma. Rettssaken endte i 1791 med dødsstraff, men paven omgjorde straffen til livsvarig fengsel. Han døde i 1795 mens han satt i fengsel i San Leo.
Release Me (Oh Laura)

Om låten

Release Me er skrevet av Erik Althoff for en reklamefilm til personbilen SAAB 9-3. Reklamefilmen ble vist i Sverige, Norge, Polen, Spania, Irland og Storbritannia og senere også Australia.
Wimbledon-turneringen 2001

Wimbledon-turneringen 2001 ble avviklet mellom 25. juni og 9. juli i London og er en Grand Slam-turnering i tennis på gras. Singleturneringen for damer ble vunnet av amerikanske Venus Williams som forsvarte sin tittel fra fjolårets turnering. Goran Ivanišević vant sin førte tittel i sin fjerde singlefinale i Wimbledon. Det amerikanske doubleparet Don Johnson / Jared Palmer vant doubleturneringen for herrer og damedoublen ble vunnet av Lisa Raymond og Rennae Stubbs. Lukas Friedl og Daniela Hantuchova vant mixeddoublen.
Anita Valen

Sykkelkarriere

Valen var lenge et stort talent innen sykkelsporten, men tok pause fra sporten da hun kom ut for en ulykke som 18-åring i forkant av OL i Seoul, 1988. Etter 14 års opphold tok hun opp sykkelsporten igjen. Hun deltok i OL i Athen 2004 og Beijing 2008, og hun fikk bronsemedalje i landeveisrittet i VM i landeveissykling 2004. Hun er en av få sykkelryttere som har fem norgesmesterskap. Den første seieren tok hun før ulykken i 1988 da hun delte seieren med Tone Benjaminsen.
I 2003 viste en blodprøve for høye verdier av koffein, men etter en langvarig prosess mellom idrettens instanser (Antidoping Norge og appellutvalget i Norges idrettsforbund og olympiske komité) ble Valen frikjent for brudd på dopingreglementet.

TV-opptredener

Hun deltok høsten 2009 i TV 2s Skal vi danse, hvor hun ble stemt ut i første runde. I 2010 deltok hun i Zebra Grand Prix på TV2 Zebra, i 2011 i 4-stjerners middag halv åtte på TVNorge, i 2012 på kjendisutgaven av 71° nord på TVNorge. Hun har også vært gjest i TV2-serien Sommertid.

Familie

Hun er søster av Monica Valen, som ble verdensmester i landeveisritt i 1994.
Yasser Al-Shahrani

Landslaget

Han ble tatt ut i Saudi-Arabias tropp til VM i fotball 2018 i Russland.
Lars Enemark

Lars Enemark Jensen er en dansk rullestolcurlingspiller.
Sitt handikapp fikk han i en motorsykkelulykke 20 år gammel, der han skadet ryggmargen.
Han representerte tidligere Tårnby Curling Klub, og spilte treer på det danske laget som fikk niendeplass under rullestol-VM i 2002, det første VM som ble arrangert innen denne sporten.
Han spiller i dag for Esbjerg CC.
Allround-VM på skøyter 1924, menn

Allround-VM på skøyter 1924, menn ble arrangert    i Helsingfors, Finland 1 og 2. mars 1924. 
Roald Larsen   fra Norge ble verdensmester.
25. april-broen

25. april-broen (port: Ponte 25 de Abril) er en hengebro i Lisboa i Portugal. Det er en 2 277 meter lang bro med et 1 012 meter langt hengebrospenn.

Historikk

Broen åpnet i 1966 og het da Salazar-broen (Ponte Salazar) etter António de Oliveira Salazar. Etter nellikrevolusjonen i 1974 fikk den det nye navnet 25. april-broen etter revolusjonsdagen. Vegene E1 og E90 går over broen.
Thomas Drange

Karriere

Drange, som er høyre bakspiller, startet sin karriere i Stavanger Håndball og gikk til Fyllingen Håndball i 2006. I 2009 gikk han videre til FCK Håndbold i Danmark, men der fikk han lite spilletid. I 2010 inngikk han en toårskontrakt med Dunkerque HBGL i Frankrike.
Drange debuterte på det norske landslaget 19. november 2006 mot Danmark. Han spilte på det norske landslaget under VM 2009 i Kroatia. På grunn av lite spilletid på klubblaget ble han ikke tatt ut til EM 2010.
Drange la opp i 2012 etter en skulderskade.
Kjetil Glimsdal

Personlig

Glimsdal ble født på Vestre Toten og er yngst av 6 søsken. Han er gift med Astrid Glimsdal og har fire barn.
Peer Gynt (1919)

Prolog

Peers foreldre bor i et gjestfritt hjem. Kaptein Gynt er en gambler. Han taper alt og etterlater hustruen Aase i stor fattigdom etter sin død.

Del 1: Peer Gynts Jugend

Peer lever som en latsabb. Etter at han røver med seg kona til naboen Matz Moen opp i fjellene, møter han Den grønkledte. Hun er egentlig datteren til Dovregubben. På toppen av alt sammen dør mor Aase alene.

Del 2: Peer Gynts Wanderjahre und Tot

For Peer er eventyr det samme som  en stadig tilstrømning av vakre kvinner. Fire skjønnheter, som han treffer på sine ofte fantastiske reiser, forfører og forlater ham (Peer vandrer over hele kloden, fra Nord-Amerika til Afrika og hjem til Norge). Samtidig med disse forholdene lever han et liv i rikdom og komfort som gullgraver, slavehandler, profet og «ørkenens konge» (på galehus i Kairo), for så å bli etterlatt pengeløs og motløs.
Peer vender tilbake - etter årevis med slike opplevelser - som eldre mann til sin hjembygd i Gudbrandsdalen. Den underlige Knappestøperen ønsker å legge ham i sin smeltedigel for å omskape og revitalisere ham. Innen dette skal skje blir han frelst av barndomsvenninnen Solveig gjennom hennes rene kjærlighet og hengivenhet. Hun har vært trofast mot Peer i alle disse årene.
Sul

Sul er den sørligste av Brasils fem regioner og består av delstatene Paraná, Santa Catarina og Rio Grande do Sul. Regionen er kjent for å ha den høyeste levestandarden i Brasil.
Siste vogn til Lordsbury

Handling

I den lille byen Tonto venter åtte fremmede på å komme videre med diligensen til Lordsbury, som er den neste byen. Til tross for uroligheter blant apachene, har alle sine egne grunner for å komme videre hurtigst mulig.

Ettertid

Filmen ble innlemmet i National Film Registry i 1995, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». I 1998 ble den kåret til filmhistoriens 63. beste spillefilm fra USA på listen «AFI's 100 Years...100 Movies».
Hamnsund

Hamnsund er en bygd i Haram kommune i Møre og Romsdal. Søvik skolekrets, som også omfatter Hamnsund, Gamlem, Terøy, Bjørnøy og Store-Kalvøy, har ca. 1050 innbyggere, men vokser stadig. Hovednæring er skipsbygging og relatert industri. 
Gården hørte tidligere til Gryta skipreide. 
1. januar 1965 ble deler av Borgund kommune med 1191 innbyggere (Hamnsund, Grytastranda, Søvik og Gamlem med øyene vestafor) slått sammen med det meste av Haram og Vatne kommuner til den nye Haram kommune.
 
Kirka, Hamnsund kirke, er felles for bygdene Gamlem, Grytastranda, Hamnsund, Søvik, Terøy, Store Kalvøy, Bjørnøy og Torholmen. Tidligere tilhørte også Lorgen på nordsida av Ellingsøya Hamnsund kirke.
Oppe i fjellsida mot Oføra ligger Hamnsundhelleren (54 moh.).
Media Player Classic

Media Player Classic er en kompakt og fri multimedieavspiller. Programmet ser ut som den eldre Windows Media Player 6.4, men har alle funksjoner som man kan forvente av en moderne multimedieavspiller.
Media Player Classic ble laget og blir nå oppdatert av en programmerer kalt Gabest. Gabest utviklet Media Player Classic opprinnelig uten å åpne kildekoden. Han ombestemte seg dog senere og ga ut kildekoden. Media Player Classic er lisensiert under GPL og den har sit eget SourceForge-prosjekt kalt Guliverkli. Mange av kodekene, leserne og splitterne som spilleren bruker er også tilgjengelig separat på prosjektsiden.

Avspilling av MPEG-1, MPEG-2 og MPEG-4

Spilleren kan spille av VCD, SVCD og DVD uten at man trenger å installere noen annen programvare eller kodeker. Den har innbygde kodeker for MPEG-2-video med støtte for undertekster og kodeker for lydformatene LPCM, MP2, AC3 og DTS. Den har også en forbedret MPEG-splitter som støtter undertekster på SVCD-er og direkte avspilling av VCD-er og SVCD-er via VCD/SVCD/XCD-leseren. På 30. oktober 2005 la Gabest til støtte for *.mp4 og MPEG-4 Timed Text.  Spilleren kan også dekode AAC, noe som gjør at den kan spille av ACC i MP4-filer og gjør den til et alternativ for Winamp og iTunes.

Endre høyde-bredde forholdet ved avspilling

Spilleren har også en svært kjekk funksjon som mangler på de aller fleste andre spillere. MPClassic kan justere høyde og breddeforholdet på filmruten dynamisk med numpaden. (Dette er veldig hyggelig ved visning på f.eks widescreen tv, når bildet er strukket feil, slik at f.eks sola vises som en oval. Noen trykk på 8-tasten på numpad, så er alt flott.)

DirectShow-, QuickTime- og RealPlayer-arkitekturene

Media Player Classic er primært basert på DirectShow-arkitekturen, som gjør at den kan automatisk bruker installerte dekodingsfiltre for DirectShow. For eksempel kan man installere ffdshow, en DirectShow-dekoder og etterbehandler av blant annet DivX-, XviD- og H.264-formatene, og deretter bruke den  i Media Player Classic.
I tillegg til DirectShow, kan Media Player Classic også bruke QuickTime- og RealPlayer-arkitekturene (hvis disse er installert) til å spille av filer i disse formatene.

Matroska og Ogg

Media Player Classic støtter avspilling av kontainerformatene OGM og Matroska.

TV-tunere

Media Player Classic støtter avspilling og opptak av TV-sendinger hvis en tuner er installert.

Brudd på GPL

I april 2005 postet Gabest på nyhetssiden at han har oppdaget at Maui X-Streams produkt vx30 og KMPlayer bruker kode fra Media Player Classic, men ingen av dem er gitt ut under GPL. Maui X-Stream har også tidligere blitt beskyldt for å ha brudt GPL med CherryOS, en PowerPC-emulator.
Robert Earnshaw

Klubblag

Robert Earnshaw startet sin profesjonelle fotballkarriere i Cardiff City, og han spilte sin første obligatoriske kamp for Cardiff den 9. desember 1997. Det var en cupkamp i Football League Trophy der Cardiff tapte 0–2 for Millwall. I ligasammenheng debuterte Earnshaw mot Brighton den 28. mars 1998, og totalt fikk han bokført 5 ligakamper og 1 cupkamp i 1997/98-sesongen. Den påfølgende sesongen ble det 1 ligamål på 5 kamper, og scoringen hans kom 8. august 1998 da Cardiff spilte 1–1 mot Hartlepool United. 
I første del av 1999/00-sesongen spilte han bare 1 kamp for the Bluebirds, og januar 2000 signerte han på et 1-måneds låneopphold i den skotske klubben Greenock Morton. Earnshaw debuterte for Greenock Morton den 22. januar 2000 da klubben vant 4–0 over Airdrie, og han scoret det fjerde målet i denne kampen. I februar returnerte han til Cardiff etter å ha scoret 2 mål på 4 kamper for den skotske klubben. I siste del av 1999/00-sesongen scoret han 1 mål på 5 kamper for den walisiske klubben. 
I hans fjerde sesong som Cardiff-spiller greide Earnshaw å etablere seg i startoppstillingen, og da denne sesongen var over hadde scoret 19 ligamål på 36 kamper. Deretter ble det 11 mål på 30 ligakamper i 2001/02-sesongen, 31 mål på 46 ligakamper i 2002/03-sesongen og 21 mål på 46 ligakamper i 2003/04-sesongen. I starten på 2004/05-sesongen spilte han 4 ligakamper og laget 1 mål før han ble solgt til West Bromwich Albion for £3 millioner den 30. august 2004. Totalt scoret Earnshaw 115 mål på 205 obligatoriske kamper for Cardiff.
Han debuterte for West Bromwich Albion, og i Premier League, den 11. september 2004 da West Bromwich tapte 0–3 for Liverpool. Hans første mål for the Baggies kom 6. november 2004 i en ligakamp mot Southampton. Kampen endte 2–2 og Earnshaw laget begge målene til West Bromwich. Totalt fikk han bokført 11 ligamål på 31 kamper i 2004/05-sesongen. I første del av 2005/06-sesongen spilte han 12 ligakamper og scoret 1 mål for laget fra West Midlands før han i januar 2006 ble solgt til Norwich City for £3,5 millioner.
Earnshaw spilte sin første kamp for Norwich i en ligakamp mot Ipswich Town den 5. februar 2006. Den 14. februar 2006 laget han sine første mål for the Canaries da de i en ligakamp vant 3–0 over Brighton & Hove Albion, og i denne kampen noterte Earnshaw seg for de to siste målene til Norwich. I siste del av 2005/06-sesongen ble det 8 mål på 15 kamper for klubben fra Norfolk. Den påfølgende sesongen stoppet Earnshaw på 19 ligamål på 30 kamper der han laget 17 mål på 25 kamper før han ble skadet i januar 2007. Etter å ha vært skadet i tre måneder fikk han med seg 5 ligakamper på slutten av sesongen.
Den 29. juni 2007 ble Earnshaw solgt til Derby County for £3,5 millioner. Grunnen til at han ble solgt for den summen var at han hadde en klausul i sin kontrakt med Norwich om at han kunne gå til en klubb i Premier League dersom Norwich ikke rykket opp i hans to første sesonger i klubben. Han skrev under på en 3-årskontrakt med Derby County og salgsummen på 3,5 millioner pund er ny klubbrekord for Derby. Earnshaw debuterte for the Rams i en ligakamp mot Portsmouth den 11. august 2007.
Bridges or Walls

Bridges or Walls er et musikkalbum med Jan Groth, utgitt i 2006.
Arnfinn Moland

Bakgrunn og virke

Moland er cand. philol. (1977) fra Universitetet i Oslo med fagkretsen engelsk, tysk og historie (hovedfag). I 1978 ble han ansatt ved Norges Hjemmefrontmuseum som forsker. I 1991 ble han også amanuensis der (førsteamanuensis fra 1997), før ham i 1995 ble leder for museet. Hans første større bokutgivelse var Hjemmefront, sjette bind i åttebindsverket Norge i krig, skrevet sammen med Ivar Kraglund og utgitt i 1987. Ti år senere utga han boken Strengt hemmelig. Norsk etterretningsteneste 1945–1970, skrevet sammen med Olav Riste. I 1994 var han manusforfatter og medprodusent for en dokumentarserie på NRK om Gunnar Sønsteby, «Rapport fra nr. 24.»
Etter at Egil Ulateigs bok fra 1996, Med rett til å drepe, vakte kontroverser som følge av forfatterens udokumenterte påstander om Hjemmefrontens likvidasjoner, skrev Moland en forskningsbasert bok om dette temaet. Resultatet forelå i 1999, med Over grensen? Hjemmefrontens likvidasjoner under den tyske okkupasjonen av Norge 1940–1945. Moland konkluderte med at antallet likvidasjoner måtte settes til 82. Dette var høyere enn det hittil offisielle tallet på 65. Etter utgivelsen i 2008 av Olav Njølstads biografi om Jens Chr. Hauge, som Moland var faglig konsulent for, ble antallet drepte oppjustert til 83, men gikk siden tilbake til 82 igjen, ettersom forskning viste at en likvidasjonene dreide seg om et indre kriminelt oppgjør. Boken er fortsatt den eneste historiefaglige behandlingen av motstandsbevegelsens likvidasjoner i Norge.
Moland fikk medieoppmerksomhet da han i 2000 ifølge fagbladet Journalisten hadde hevdet under et foredrag at slektninger av gamle NS-folk arbeider i norske avisredaksjoner, og at dette gjorde det lett å få trykt «usanne påstander» om Hjemmefronten og Milorg. Selv svarte Moland at hans foredrag var uriktig gjengitt av pressen, og det viste seg at han bare hadde lansert NS-forbindelsen som en av fem hypoteser som kunne gi en mulig forklaring på den senere tids tendenser ved Dagbladets oppslag om motstandsbevegelsen og krigshistorien, tendenser som Odd-Bjørn Fure omtalte som «Dagbladets eiendommelige tap av historisk bevissthet».
Moland har utgitt flere bøker og har ofte opptrådt i offentlige sammenhenger som sakkyndig, kommentator og debattant.
Moland har også bakgrunn fra idretten som aktiv friidrettsutøver med lengde og tresteg som spesiale. Moland var formann i idrettslaget Vestar i en periode på åttitallet.
Frihavnsjernbanen

Frihavnsjernbanen var en privat godsjernbane i Københavns Frihavn som hadde direkte forbindelse mellom tollboden og DSB's rangeringsområde på Østerport stasjon. Jernbanen ble betraktet som et eksterritorialt område og var omgitt av et dobbelt støpejernsgjerde. Banen ble drevet av København Frihavns-Aktieselskab.Company (forkortet som KFA) som ble avviklet i 2005. Banedriften ble nedlagt allerede i 1985, samtidig som området Søndre Frihavn ble avviklet.

Historie

Frihavnen hadde sitt eget, vel 20 km lange jernbanespor og foretok selv med sine egne lokomotiver all rangering på området. Helt fra begynnelsen hadde banen en lokomotivstall av bølgeblikk med plass til to lokomotiver. Lokomotivstallen lå ved tollvakten ved Folke Bernadottes Allé. Det årlige antall ekspederte jernbanevogner varierte, men kom opp imot 50 000 omkring 1920.
Inntil 1988 gikk banen gjennom Kastellet, der det ble bygget opp igjen, men senere forsvant traseen. Samtidig ble lokomotivstallen revet. Ved Toldboden gikk Gefionbroen opprinnelig over banen, men broen fremstår nå som en amputeret levning uten sin opprinnelig sammenheng.
Ennå i 2013 kan deler av spornettet fortsatt finnes. Store deler av hovedsporet langs Gittervej (nå delvis Tromsøgade), Glückstadtsvej (nå Southamptongade) og Industrivej var fortsatt intakt, om enn med et par avbrudd av hensyn til fotgjengere til og fra cruiseskip som har tatt over flere kaier. Men også på Orient Plads og Lüdersvej (nå Helsinkigade) kan en fortsatt finne rester av sporet.I ettertid har man begynt å fjerne sporet i et område som skal bebygges og bli et boligområde. På utsiden kan man på samme måte finne havnespor på Sundkrogskaj og Kalkbrænderiløbskaj, selv om alle spor i Frihavnen forlengst har mistet forbindelse med omverdenen.